Document ID: 31996R0417

ΚΑΝΟΝΙΣΜΟΣ (ΕΚ) αριθ. 417/96 ΤΗΣ ΕΠΙΤΡΟΠΗΣ της 7ης Μαρτίου 1996 για τον καθορισμό για την περίοδο από 1ης Ιανουαρίου έως 30 Ιουνίου 1996 των λεπτομερειών εφαρμογής για τις συμπληρωματικές δασμολογικές ποσοστώσεις βοείου κρέατος που προβλέπονται από τον κανονισμό (ΕΟΚ) αριθ. 3066/95 του Συμβουλίου για τη Δημοκρατία της Πολωνίας και τη Δημοκρατία της Ουγγαρίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 8,
Εκτιμώντας:
ότι ο κανονισμός (ΕΚ) αριθ. 3066/95 προέβλεψε το άνοιγμα, για το πρώτο εξάμηνο του 1996, δασμολογικών ποσοστώσεων βοείου κρέατος 7
ότι ο κανονισμός (ΕΚ) αριθ. 1942/95 της Επιτροπής, της 4ης Αυγούστου 1995, για τη θέσπιση, για την περίοδο από 1ης Ιουλίου 1995 έως 30 Ιουνίου 1996, των λεπτομερειών εφαρμογής των δασμολογικών ποσοστώσεων βοείου κρέατος που προβλέπονται στις ευρωπαϊκές συμφωνίες που συνάφθηκαν μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, της Δημοκρατίας της Ουγγαρίας, της Δημοκρατίας της Τσεχίας, της Δημοκρατίας της Σλοβακίας, της Βουλγαρίας και της Ρουμανίας, αφετέρου (2), όπως τροποποιήθηκε τελευταία από τον κανονισμό (ΕΚ) αριθ. 2416/95 (3), προέβλεψε τις λεπτομέρειες εφαρμογής για την εισαγωγή ορισμένων ποσοτήτων βοείου κρέατος 7 ότι, με τον κανονισμό (ΕΚ) αριθ. 3066/95, οι ποσότητες για την Πολωνία και την Ουγγαρία αυξήθηκαν κατά το πρώτο εξάμηνο 1996 7 ότι, κατά συνέπεια, πρέπει να καθοριστούν οι λεπτομέρειες εφαρμογής όσον αφορά τις συμπληρωματικές αυτές ποσότητες τηρώντας αυστηρά το καθεστώς εισαγωγής που προβλέπεται ήδη από τον κανονισμό (ΕΚ) αριθ. 1942/95 7
ότι πρέπει να προβλεφθεί ότι η διαχείριση του εν λόγω καθεστώτος πραγματοποιείται μέσω πιστοποιητικών εισαγωγής 7 ότι, για το σκοπό αυτό, πρέπει να προβλεφθούν, ιδίως, οι λεπτομέρειες υποβολής των αιτήσεων, καθώς και τα στοιχεία που πρέπει να περιέχονται στις αιτήσεις και τα πιστοποιητικά, ενδεχομένως κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, για τις λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΚ) αριθ. 2137/95 (5), και του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (6), όπως τροποποιήθηκε τελευταία από τον κανονισμό (ΕΚ) αριθ. 2856/95 (7) 7 ότι πρέπει, εξάλλου, να προβλεφθεί ότι τα πιστοποιητικά εκδίδονται μετά από χρονική προθεσμία για την εξέτασή τους και μέσω, ενδεχομένως, της εφαρμογής ενιαίου ποσοστού μείωσης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά τη διάρκεια της περιόδου από 1ης Ιανουαρίου έως 30 Ιουνίου 1996 μπορούν να εισαχθούν στο πλαίσιο των ποσοστώσεων που έχουν ανοιχθεί βάσει του άρθρου 1 του κανονισμού (ΕΟΚ) αριθ. 3066/95:
- 750 τόνοι νωπού βοείου κρέατος, διατηρημένου με απλή ψύξη ή κατεψυγμένου, των κωδικών ΣΟ 0201 και 0202, καταγωγής Πολωνίας,
- 275 τόνοι νωπού βοείου κρέατος, διατηρημένου με απλή ψύξη ή κατεψυγμένου, των κωδικών ΣΟ 0201 και 0202, καταγωγής Ουγγαρίας,
- 220 τόνοι μεταποιημένων προϊόντων, των κωδικών ΣΟ 1602 50 31 ή 1602 50 39, καταγωγής Πολωνίας,
2. Για το κρέας ο δασμός κατ' αξίαν και τα ειδικά ποσά των δασμών που καθορίζονται στο κοινό δασμολόγιο (ΚΔ) μειώνονται κατά 80 %.
Για τα μεταποιημένα προϊόντα ο δασμός κατ' αξίαν καθορίζεται σε 13 %.
Άρθρο 2
1. Για να επωφεληθεί από τα καθεστώτα που διέπουν την εισαγωγή και αναφέρονται στο άρθρο 1:
α) ο υποβάλλων αίτηση για πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης, πρέπει να αποδείξει στις αρμόδιες αρχές του ενδιαφερόμενου κράτους μέλους ότι άσκησε κατά τη διάρκεια των τελευταίων δώδεκα μηνών εμπορική δραστηριότητα στον τομέα του εμπορίου βοείου κρέατος με τρίτες χώρες 7 ο αιτών πρέπει να είναι εγγεγραμμένος σε εθνικό μητρώο ΦΠΑ 7
β) η αίτηση πιστοποιητικού μπορεί να υποβληθεί μόνο στο κράτος μέλος στο οποίο είναι εγγεγραμμένος ο αιτών 7
γ) στο άρθρο 1 παράγραφος 1 πρώτη, δεύτερη ή τρίτη περίπτωση η αίτηση πιστοποιητικού για κάθε ομάδα προϊόντων που αναφέρονται αντιστοίχως πρέπει να αφορά ελάχιστη ποσότητα 15 τόνων κατά βάρος προϊόντος, χωρίς να υπερβαίνει τη διαθέσιμη ποσότητα 7
δ) η αίτηση πιστοποιητικού και το πιστοποιητικό περιλαμβάνουν, στη θέση 8, την ένδειξη της χώρας καταγωγής 7 το πιστοποιητικό συνεπάγεται την υποχρέωση να πραγματοποιηθεί η εισαγωγή από την αναγραφόμενη χώρα 7
ε) η αίτηση πιστοποιητικού και το πιστοποιητικό περιλαμβάνουν, στη θέση 20, μια τουλάχιστον από τις ακόλουθες ενδείξεις:
- Reglamento (CE) n° 417/96
- Forordning (EF) nr. 417/96
- Verordnung (EG) Nr. 417/96
- Κανονισμός (ΕΚ) αριθ. 417/96
- Regulation (EC) No 417/96
- Rθglement (CE) n° 417/96
- Regolamento (CE) n. 417/96
- Verordening (EG) nr. 417/96
- Regulamento (CE) nΊ 417/96
- Asetus (EY) N:o 417/96
- Fφrordning (EG) nr 417/96.
2. Κατά παρέκκλιση του άρθρου 5 του κανονισμού (ΕΚ) αριθ. 1445/95, η αίτηση πιστοποιητικού και το πιστοποιητικό περιλαμβάνουν στη θέση 16 έναν ή περισσότερους κωδικούς ΣΟ που αφορούν, τα προϊόντα που αναφέρονται αντιστοίχως στο άρθρο 1 παράγραφος 1 πρώτη, δεύτερη και τρίτη περίπτωση.
Άρθρο 3
1. Οι αιτήσεις πιστοποιητικών κατατίθενται από 12 έως 19 Μαρτίου 1996.
2. Σε περίπτωση που ο ίδιος ενδιαφερόμενος υποβάλλει περισσότερες από μία αιτήσεις όσον αφορά τα προϊόντα που αναφέρονται στο άρθρο 1 παράγραφος 1 πρώτη, δεύτερη ή τρίτη περίπτωση αντιστοίχως, δεν γίνεται δεκτή καμία από τις αιτήσεις του που αφορούν τα προϊόντα που αναφέρονται στην ίδια περίπτωση.
3. Τα κράτη μέλη ανακοινώνουν στην Επιτροπή, το αργότερο την πέμπτη εργάσιμη ημέρα μετά το τέλος της περιόδου κατάθεσης των αιτήσεων που υποβλήθηκαν για τις ποσότητες που αναφέρονται στο άρθρο 1 παράγραφος 1. Αυτή η ανακοίνωση συμπεριλαμβάνει τον κατάλογο των υποβαλλόντων αιτήσεις κατά αιτηθείσα ποσότητα, σχετικό κωδικό ΣΟ και κατά χώρα καταγωγής των προϊόντων.
Όλες οι ανακοινώσεις, συμπεριλαμβανομένων και των ανακοινώσεων «ουδέν», πραγματοποιούνται με τέλεξ ή τέλεφαξ, και, στην περίπτωση κατάθεσης των αιτήσεων, χρησιμοποιώντας το έντυπο που περιλαμβάνεται το παράρτημα του παρόντος κανονισμού.
4. Η Επιτροπή αποφασίζει όσον αφορά τη συνέχεια που μπορεί να δοθεί στις αιτήσεις πιστοποιητικών.
Εάν οι ποσότητες για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των αιτούμενων ποσοτήτων.
5. Τα πιστοποιητικά εκδίδονται στις 9 Απριλίου 1996 με την επιφύλαξη της απόφασης αποδοχής των αιτήσεων από την Επιτροπή.
6. Τα εκδιδόμενα πιστοποιητικά ισχύουν σε ολόκληρη την Κοινότητα.
Άρθρο 4
1. Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.
2. Δεν εφαρμόζεται το άρθρο 8 παράγραφος 4 του κανονισμού (ΕΟΚ) αριθ. 3719/88.
3. Κατά παρέκκλιση του άρθρου 4 του κανονισμού (ΕΚ) αριθ. 1445/95, η σχετική με τα πιστοποιητικά εισαγωγής εγγύηση καθορίζεται σε 12 Ecu ανά 100 χιλιόγραμμα βάρους προϊόντων.
4. Η διάρκεια ισχύος των εκδιδόμενων πιστοποιητικών λήγει στις 30 Ιουνίου 1996.
Άρθρο 5
Τα προϊόντα τυγχάνουν των δασμών που αναφέρονται στο άρθρο 1 κατόπιν υποβολής πιστοποιητικού κυκλοφορίας EUR 1, το οποίο χορηγείται από τη χώρα εξαγωγής σύμφωνα με τις διατάξεις του πρωτοκόλλου 4 που προσαρτάται στις ευρωπαϊκές συμφωνίες.
Άρθρο 6
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1996.

Labels: 3
18
17